UES

BTT.- Sant Llorenç
2024-02-14 08:00 - 17:00 (Europe/Madrid)
Sant Llorenç i Vall d’Horta
Km 41,89 >> Desnivell 965 mts.
Sortida :Viena de Castellar
Esmorzar al Viena de Castellar
Trobada a les 8h 30′
Sortida a les 9h
Dificultat: mitjana Recorregut per pistes asfaltades, pistes fines i algún tros pedregós (molt poc).
Dinar opcional al Restarant el Caliu de Castellar (dir qui es queda a dinar)

Vídeo.- Programa d’Espanya i internacional a la UNICA 2023
2024-02-14 19:00 - 20:30
Us oferim el programa que va representar a Espanya a la Copa del Món de cinema no professional, celebrat el passat setembre a Comacchio (Itàlia):
– Alicia de Francisco Hervada
– Aún queda polvo bajo el Congo de Rubén Pérez
– La butaca de la puta de Mar Navarro
– Difer3nt de Claúdia Bolte
a les 19h a la sala d’actes. Durada: 45 min

Marxa Nòrdica.- Racons al límit del Vallès
2024-02-17
Sortida Social-Nivell avançat
17,8km-/+281m INDEX IBP:51
Punt de trobada i sortida de l’activitat
08:00h Avinguda Circumval·lació,12 (davant del tanatori) Barberà del Vallès.
Cal dur: esmorzar i dinar, roba i calçat adequats a la climatologia

Muntanya.- Tossa de Pedourrés (Airège)
2024-02-17
Començarem a caminar al pont de Santa Susanna a l’Ospitalet (Hospitalet près l’Andorre), travessarem la N20 i comencem a pujar per una variant del HRP. És el mateix camí que vam seguir per anar al Nerassol. Ara, però, en arribar a la Jassa de Pouzole, seguim a la dreta cap a la vall d’Arques. El camí té un fort pendent fins a la presa de Baldarques. A partir d’aquí, fins a l’estany de Pédourrés, se suavitza. Enfilem la darrera pujada per la pala fins al cim. La tornada la farem pel mateix camí.
Nivell de dificultat: Mitjana** Hivernal raquetes
Distància: 14 km >> Desnivell: +1040 m/-1040 m >> Temps efectiu aproximat: 7 hores.
Sortida en cotxes particulars. Trobada a les 6 h a l’aparcament del Parc Catalunya, davant del Club de Tenis.
Material: Esmorzar, dinar i aigua. Raquetes, grampons, piolet, bastons, roba d’abric.
Preu: Socis/es: 35€ >> soci@web i no socis/es: 46€ (inclou les despeses de cotxes)
Cal estar federat/ada o bé tramitar assegurança temporal obligatòria (5,70€/dia).
Inscripcions del 5 al 15/02 a ues.cat, app o presencialment a secretaria.
Reunió informativa: Dijous 15 de febrer a les 19:30 h a la UES.

Cultura.- Far de Calella de la Costa
2024-02-17
Maresme
Visita: És un far situat al Capaspre, entre Calella i Sant Pol, a l’extrem muntanyós més sobresortint al mar de la costa de l’alt Maresme. La construcció no té un estil definit respecte d’altres fars de Catalunya. L’interès es troba per ser la darrera construcció d’orientació i comunicació al mateix emplaçament. De fet, en aquest indret s’aixecava la “torreta” que havia guardat Calella durant centúries; actualment ja no en queda res, només en record seu es construí una petita torreta sobre l’entrada del túnel del ferrocarril.
Caminada: Ruta de 7 km, desnivell de 260 m de pujada i 235 m de baixada, des del poble de Calella al Far de Calella. Passarem per la font de Sant Quirze, el puig de la Popa, la serra de les Guilles, el turó de la Cabra i el turó de Capaspre, cosa que ens permetrà descobrir els entorns de Calella i el bosc mediterrani. Excursió que passarà per pistes, camins i corriols de muntanya, per terreny sorrenc i amb algun pendent pronunciat de pujada i una llarga baixada.

Esmorzar: Bar el Polígon de Malgrat de Mar
Dinar optatiu: Hostal Solfina de Palafolls. Menú tancat a triar quan es faci la inscripció.
Horari: Sortida a les 7.30 h de la plaça de les Dones del Tèxtil, tornada a les 19 h aproximadament
Preu: Sense dinar, socis: 35 € no socis: 45 €
Amb dinar, socis: 62 € no socis: 72 €
Inscripcions: Del 5 al 14 de febrer de 2024

Escola de muntanya.- Curs d'alpinisme. Nivell 1
2024-02-17 - 2024-02-18
Curs d’iniciació a l’alpinisme de nivell 1 per aprendre les bases més importants per introduir-se a l’alpinisme. L’objectiu d’aquest curs és guanyar coneixements per poder iniciar-se a l’alpinisme amb seguretat. Aquesta formació combina classes pràctiques en terreny real amb teoria en format digital que podràs consultar des de casa o des del teu telèfon . A la formació pràctica farem tallers en terreny real en alta muntanya i una ascensió per aplicar tot allò après. El curs es pot fer en 2 terrenys de joc diferents que podem trobar a les ascensions alpines: neu o roca.
Lloc: Pirineu, preferentment Cerdanya. A concretar segons condicions meteorològiques i de neu.
Temari:
NEU: Introducció al món de l’alpinisme. Equip i material alpinisme. Tècniques de progressió. Tècniques d’ascens. Tècniques de descens. Tècniques bàsiques d’encordament. Tècniques d’assegurament amb corda i piolet. Ràpel de fortuna. Autodetencions. Planificació de sortides d’alpinisme. Meteorologia. Interpretació del butlletí de perill d’allaus. Introducció a la utilització de l’ARVA, la pala i la sonda. Seguretat: com evitar accidents per allau. Seguretat: actuació en cas d’accident per allau. Seguretat: salvament en allaus. Medi ambient.
Continguts del curs en roca: Introducció al món de l’alpinisme. Equip i material alpinisme. Tècniques de progressió. Tècniques dascens. Tècniques de descens. Tècniques d’encordament. Tècniques d’assegurament amb corda. Ràpel de fortuna. Assegurament amb corda. Planificació de sortides d’alpinisme. Meteorologia. Vivacs. Seguretat: com evitar accidents. Seguretat: actuació en cas d’accident. Seguretat: salvament. Medi ambient.
Què inclou el preu: Professional acreditat (TDS d’Alta Muntanya, guia UIAGM). Trasllats i manutenció del guia. Tot el material tècnic necessari per al curs (grampons, piolet, casc, cintes, mosquetons i cordes). Material didàctic de suport. Assessorament tècnic previ a la sortida. Garantia d’activitat amb places limitades per oferir la millor atenció i la màxima seguretat. Tot el material de seguretat col·lectiu.
NO inclou el preu: Equip personal (roba, botes, motxilla…). Desplaçaments, allotjaments i manutenció dels participants si cal. Assegurança de viatge i cancel·lació
Preus
Soci/a: 125€ – joves: 112€
Soci@web i no soci/a: 163€ – joves: 150€
*joves fins a 35 anys

Esquí de muntanya.- Formigal
2024-02-17 - 2024-02-18
Activitat:
-Dissabte 17 de febrer: Circular Formigal – Tosquera -Escarra, Dificultat mitjana, 1080m de desnivell. 6 hores.
-Diumenge 18 de febrer: Ascensió combinada al Vértice de Anayet i Arroyetas, Dificultat mitjana, 830m + 300m, 6-7 hores.

Senders.- La vall del riu Sió, de Sant Guim de Freixenet a Montfalcó Murallat
2024-02-18
El diumenge 18 de febrer iniciem una nova ruta en la programació de la Secció de Senders. Seran 4 etapes que resseguiran la vall del riu Sió. El riu Sió neix a la Segarra i transcorre per l’Urgell per unir-se al riu Segre a la ciutat de Balaguer, ja a la comarca de la Noguera.
La primera etapa l’iniciarem a Sant Guim de Freixenet i passarem per petits pobles amb nuclis antics coronats per castells i esglésies que conformen la subcomarca natural de la Ribera del Sió.
Finalitzarem l’etapa al petit poble de Vergós Guerrejat i des d’allà ens acostarem amb l’autocar al proper poblet de Montfalcó Murallat. Bella vila d’origen medieval, els orígens de la qual es remunten als temps de la Reconquesta, al segle XI. Es conserva en molt bon estat, ja que es manté intacta i dempeus l’estructura de les muralles que tancaven la població.
Distància: 12 km per camins entre pobles i amb +210/-380 m de desnivell. Dificultat: baixa

Natura.- Els tresors verds del rodal
2024-02-18
Deliciosa matinal per rodal de Sabadell. Sortint de l’estació Sabadell Parc del Nord, dels FGC, cap al molí d’en Mornau ‒el molí que té tantes finestres com dies l’any‒, remuntarem el torrent de Ribatallada, una de les millors joies del rodal, fins a arribar al frondós i desconegut torrent de Guinard, de vegetació exuberant i aigua abundosa, partió dels termes de Castellar i Terrassa. Tornada pel nostrat bosc de Can Deu.
Durada: Matinal
Transport: Transport públic
Dificultat: Mitjana

Trail.- Entrenament Toni Torrejón
2024-02-18
La Ruta del Castell del Papiol
Lloc: El Papiol
Aparcar en pàrquing gratuït de terra Can Monmany, al costat del cartell LES ESCLETXES.
Distància: 12,50 Km
Desnivell: 467 m
Horari: 9:30h

Xerrades obertes sobre temes de muntanya.- El Parc Natural del Cadí-Moixeró
2024-02-20 19:00 - 20:30
El Parc Natural del Cadí-Moixeró, per en Jordi Garcia Petit, director del parc.
Les serralades del Cadí i Moixeró, unides pel coll de Tancalaporta, formen una barrera muntanyosa allà on es troben el Pirineu i el Prepirineu. En aquesta zona se situa el Parc Natural del Cadí-Moixeró. La vegetació és riquíssima: es coneixen unes 1.400 espècies i subespècies vegetals, algunes d’endèmiques, com el julivert d’isard. Quant a la fauna, és rica i variada i hi destaca el picot negre, símbol del parc.
El seu director ens oferirà una visió del parc i d’alguns dels aspectes de més interès, com la biodiversitat, les problemàtiques del parc, el senderisme…
A les 19 h, virtual (Zoom)

Les excursions del dimecres.- Cingles de Capolat des de l'Espunyola
2024-02-21
Berguedà
Recorregut pels serrats de Sant Salvador i de Malla amb vistes excepcionals del Baix Berguedà.
Distància: 14 km >> Desnivell: +/- 600 m
Sortida a les 7:30h, davant Hotel Sabadell. Cal portar dinar
0 m

Campament.- Reunió informativa agost'24
2024-02-22 19:30 - 21:00
Primera reunió informativa Campament agost 2024
Enguany anirem a la Vall d’Aosta (Itàlia) del 3 al 17 d’agost. En la reunió explicarem tots els detalls.

Esquí de muntanya.- Curs d'esquí alpinisme ANUL·LAT
2024-02-24 - 2024-02-25
Adquireix els coneixements necessaris per recórrer un corredor o una cara nord amb seguretat, combinant l’alpinisme amb l’esquí de muntanya.
Sessió teòrica per videconferència el dia 15 de febrer (aspectes tècnics, material i brífing de la sortida)
Zona Certascan
Guia: Alberto Sendra “Beto”, guia UIAGM
A qui va dirigit?
Curs pensat per a esquiadors de muntanya, per aprendre a progressar per passos més tècnics amb seguretat, poder un tros d’aresta ben encordats, aprendre a assegurar-nos en algun tram complicat, a banda de repassar conceptes d’autodetenció, progressió amb piolet i grampons, etc.
Conceptes que anirem personalitzant en funció del nivel del grup.
Nivells d’esquí mínims: Descens equivalents a pista vermella en neus no tractades. Capacitat per poder fer 800-1000m de desnivell en un sol dia.
Preus:
Preu socis UES i federats: 179€
Preu per a no socis UES, i federats: 234€
Preu no soci UES, no federat: 237€
El preu inclou: Sessió teòrica de 2 hores el dia 15 de febrer + 1 nit de dissabte a diumenge al refugi de Certascan en règim de mitja pensió + Guia d’Alta muntanya UIAGM els 2 dies sencers. No inclou: viatges fins a Tavascan, ni dinars.
Inscripcions:
Màxim 6 persones.
Data límit inscripcions: 20 de desembre

Marxa Nòrdica.- Estany de Banyoles i Bosc d'Estunes
2024-02-25 08:00 - 17:00
Recorregut: 10 km – desnivell: +/- 70 m. Dificultat: baixa
Cal portar: Aigua, esmorzar, dinar, bastons de marxa nòrdica amb els tacs i bon calçat.
Sortida a les 7:30 h Plaça de les Dones del Tèxtil. Sortida amb autocar (la secció de MN es reserva el dret de fer la sortida en cotxes particulars en cas de no omplir places).

16a Festa de l'Arbre
2024-02-25 10:00 - 13:30
La Festa de l’Arbre de la UES, sorgida arran de les reeixides plantades del centenari de l’excursionisme sabadellenc, vol ser una ocasió anual perquè els sabadellencs celebrem el nostre compromís amb la defensa de la natura i del rodal de la nostra ciutat.
Amb aquesta plantada al Parc Agrari de Sabadell, parc que és tota una aposta amb visió de futur per preservar amb eficàcia els espais agrícoles i naturals del rodal, posem el nostre gra de sorra d’una manera festiva i ben positiva a les amenaces del creixement sense fre.
Consulta’n tota la informació

La Carena.- Concert a la Puríssima
2024-02-25 18:00 - 19:30
Concert de germanor. Amb la coral Ressò, dirigida per Miquel Garcia Gomà; i la Carena de la UES, dirigida per Marc Alguersari Gil.
A les 18 h, parròquia de la Puríssima de Sabadell. Gratuït

UES inclusiva: Turó de les Roques Blanques - Can Candi
2024-02-26 08:00 - 14:00
Excursions amb persones amb discapacitat visual i auditiva
Distància: 7 km >> Desnivell: +/-230 m
Hora i punt de trobada: Plaça de Sant Jordi, Matadepera, sortida col·lectiva en cotxes des de Sabadell
Cal portar aigua, esmorzar, roba adequada a les condicions climatològiques, calçat per caminar per muntanya, i ganes de fer de guies!

Caminades saludables Tot el dia.- Sot de l'Aram des de Cal Marquès
2024-02-27
Maresme. Distància: 9,5 km >> Desnivell: +/- 285 m
Descoberta del selvàtic sot de l’Aram i l’ermita de Sant Andreu de l’Arboceda, al massís del Montnegre.

Taller formatiu.- Two Nav (avançat)
2024-02-27 18:30 - 20:30
27 i 29 febrer i 1 de març, 18:30h – 20:30h (aula de formació)
El curs va dirigit a totes aquelles persones que practiquen activitats a l’aire lliure i desitgen aprofitar les noves tecnologies dins d’aquest camp, i que ja són usuaris del programa TwoNav Land.
Requisits:

Usuari de PC o Mac, GPS Garmin o TwoNav o mòbil. Es recomana l’ús de portàtil personal al curs.
Ser usuari del programari TwoNav Land o haver fer el curs bàsic del programari.

Formació a càrrec de Manolo Barcia, tècnic de senders

ANUL·LADA Càpsula formativa.- Material hivernal I i II
2024-02-28
Camarasa Muntanya ens parlarà de les peces de roba i calçat hivernal des de la primera cap fins a l’última i de de material tècnic, tipus de grampons, piolet, esquís, botes…
19h Aula de formació, gratuït.

Caminades saludables Tot el dia.-Sot de l'Aram des de Cal Marquès
2024-02-29

Presentació de llibre 'Els ocells del Parc Catalunya de Sabadell'
2024-02-29 19:30 - 20:30
a les 19:30 h a la sala d’actes. Gratuït
Acte de presentació del llibre “Els ocells del Parc Catalunya de Sabadell“, de Josep Lluís Cortés Montesinos, una obra que repassa setze anys d’ornitologia urbana

Un treball rigorós, i alhora divulgatiu i entenedor, sobre els ocells del nostre entorn més proper, elaborat per l’ornitòleg sabadellenc Josep Lluís Cortés.
Un llibre que permet descobrir la diversitat i la quantitat d’ocells que troben refugi en un parc urbà, i com això canvia al llarg del temps.
Recomanat per l’Institut Català d’Ornitologia.

Es tracta d’un llibre adreçat a tota mena de públic. Amb aquesta obra, el Parc Catalunya ens recorda que formem part d’una natura a la qual sovint girem l’esquena. N’hi ha prou amb fer-hi una passejada, seguint l’itinerari proposat al llibre, per omplir els sentits amb els sons, els colors i els moviments d’un bon nombre d’ocells.
Com diu en el pròleg Sergi Herrando, director científic de l’Institut Català d’Ornitologia: “… trobareu mil i una històries en aquesta obra ingent, resultat del treball sistemàtic del Josep Lluís Cortés i de les persones que li han fet costat. Llegiu-la i animeu-vos a comprendre i estimar, encara més, el petit tros de natura que teniu a prop.”
I el dissabte 2 de març sortida matinal al Parc Catalunya guiats per l’autor.

Divendres culturals.- PERSPECTIVES
2024-03-01 19:30 - 20:30
Perspectives és el punt de trobada literari de dos bojos per les paraules, Jessica Neuquelman i David Vila i Ros. A partir dels contes del David i de les traduccions al francès que n’ha fet la Jess, us oferim un viatge a aquell espai on conflueixen la realitat i la ficció. L’absurd, l’amor i la revolta són els pilars sobre els quals es fonamenta un món oníric ple d’humor i de tendresa. I tot plegat combinant el català amb el francès, oferint-nos així perspectives diferents d’una mateixa realitat. Perquè cada llengua és, ras i curt, una perspectiva única i genuïna del món.
Text basat en el llibre Un univers de contes, de David Vila i Ros amb traduccions de Jessica Neuquelman (Sibilam Edicions, 2021).
Durada: 60 minuts
Taquilla inversa

Muntanya.- Pic d'Eina (Alta Cerdanya) ANUL·LADA
2024-03-02
La sortida des del poble d’Eyne. Seguim el camí de Núria en direcció sud. Seguirem aquest camí pel marge esquerra del riu i fins al fons de la vall d’Eina. El pendent és constant entre el 8 i el 10% fins al fons de la vall, on ja podem veure el pic d’Eina que tanca el circ per la cara sud. El camí segueix per la dreta de la vall, fent ziga-zagues, fins arribar al coll d’Eina. Haurem fet poc més de 9 km i +900 m de desnivell positiu. Seguim a llevant per la carena fins al proper pic d’Eina (2789 m). Des d’aquí dalt tenim unes magnífiques vistes del circ de Núria i les muntanyes que l’envolten (Puigmal, Segre, Finestrelles, Noufonts, Noucreus,…); cap el nord la Torre d’Eina (2831 m) i la Cambra d’Ase (2750 m). La ruta no té cap dificultat tècnica.
Nivell de dificultat: Difícil** Alta muntanya hivernal (raquetes)
Distància: 19,50 km >> Desnivell: +/- 1000 m >> Temps efectiu aproximat: 7 i 8 hores.
Sortida en cotxes particulars. Trobada a les 6 h a l’aparcament del Parc Catalunya, davant del Club de Tenis.
Material: Esmorzar, dinar i aigua. Raquetes, grampons i piolet (segons condicions)
Cal estar federat/ada o bé tramitar assegurança temporal obligatòria (5,70€/dia).
Inscripcions fins el 29 de febrer a ues.cat, app o presencialment a secretaria.
Reunió informativa: Dijous 29 de febrer a les 19:30 h a la UES.

Senders.- Camí natural de l'Ebre, de Flix a Garcia
2024-03-02
El dissabte 2 de Març iniciem una nova etapa en la programació de la Secció de Senders en la ruta Camí Natural del Ebre.
Iniciarem l’etapa a Flix, creuant l’Ebre amb un “pas de barca”. A l’altra riba ens endinsarem en el mon rural de les terres del Ebre, caminarem entre fruiterars, un xic allunyats de lo riu, sobtadament visionarem la silueta de la torre de refrigeració de la Central d’Ascó a la l’altre banda del riu i uns metres més enllà el nucli del poble.
Entrarem en zona de memoria histórica, bunkers construïts per l’exèrcit franquista per controlar els possibles atacs de l’exèrcit republicà.Caminarem força estona, entre el riu i la línia del ferrocarril.
Tindrem vistes de lo Tormo, Vinebre i Torre de l’Espanyol. Superarem el pas de l’Ase amb l’Ebre als nostres peus.
Acabarem l’etapa creuant novament l’Ebre, per arribar a Garcia
Itinerari: Flix – Pas de barca de Flix–Pla d’Ini–Mas del Comte–Pont d’Ascó–Ascó–Búnquer dels Reguers–Pas de l’Ase–Antiga estació de Garcia-Pas de barca de Garcia.
Distància: 18,09 km i +227/-276 m de desnivell.
Hora i lloc de sortida: 6 del matí, davant l’Hotel Sabadell

Natura.- Ocells al Parc Catalunya
2024-03-02
Enmig del soroll i les presses de la vida urbana a Sabadell, la natura troba refugi al Parc Catalunya, un oasi verd de 43 hectàrees. Una munió d’espècies d’ocells (fins a 112!9 hi fan vida, hi nien o hi vénen a passar l’hivern procedents de terres llunyanes.
En aquest itinerari matinal de descoberta gaudirem del guiatge i les explicacions de Josep Lluís Cortés, autor del llibre “Els ocells del Parc Catalunya de Sabadell”, que presentarem a la UES el dijous 29 de febrer a 2/4 de 8 del vespre. Per a comprendre millor i estimar encara més aquest espai de natura que tenim tan a prop i adonar-nos de l’autèntic privilegi de compartir la vida urbana amb centenars d’ocells.

Durada: Matinal
Transport: Transport públic
Dificultat: Apta per a infants caminadors

Trail.- Entrenament Toni Torrejón
2024-03-02
Lloc: Sant Quirze del Vallès
Punt de trobada: Aparcament de terra, a tocar de l’Avinguda Can Pallars
HORARI 9:30 h
DISTÀNCIA: 13 km
DESNIVELL: 438 m

Esquí de muntanya.- Curs de progressió en gelera
2024-03-02 - 2024-03-03
11-Curs d'autorescat en glacera (2-3 de Març) Ferran Martinez 2024 (1)

Orientació.- Copa Catalana de Rogaine a Sant Bartomeu del Grau. Organitza UEVic
2024-03-03
